Source: http://eur-lex.europa.eu/Notice.do?mode=dbl&lang=de&ihmlang=de&lng1=de,ro&lng2=bg,cs,da,de,el,en,es,et,fi,fr,hu,it,lt,lv,mt,nl,pl,pt,ro,sk,sl,sv,&val=493863:cs&page=
Timestamp: 2013-06-20 02:42:39+00:00
Document Index: 2983866

Matched Legal Cases: ['articolul 4', 'articolul 5', 'articolul 5', 'Articolul 2', 'Articolul 2', 'articolul 3', 'articolul 6', 'Articolul 4', 'articolul 4', 'articolul 5', 'articolul 6', 'articolul 4', 'articolul 4']

Regulamentul (CE) nr. 330/2009 al Comisiei
din 22 aprilie 2009
de stabilire a normelor de punere în aplicare a Regulamentului (CE) nr. 2494/95 al Consiliului în ceea ce privește standardele minime pentru tratarea produselor sezoniere în cadrul indicilor armonizați ai prețurilor de consum (IAPC)
având în vedere Regulamentul (CE) nr. 2494/95 al Consiliului din 23 octombrie 1995 privind indicii armonizați ai prețurilor de consum [1], în special articolul 4 paragraful al treilea și articolul 5 alineatul (3),
(1) Indicii armonizați ai prețurilor de consum (IAPC) reprezintă măsurători armonizate privind inflația solicitate de către Comisie și Banca Centrală Europeană pentru a-și exercita funcțiile în conformitate cu dispozițiile articolului 121 din Tratatul CE. IAPC au rolul de a facilita comparațiile internaționale ale inflației prețurilor de consum. Aceștia sunt indicatori importanți pentru gestionarea politicii monetare.
(2) În conformitate cu articolul 5 alineatul (1) litera (b) din Regulamentul (CE) nr. 2494/95, la punerea în aplicare a respectivului regulament se solicită fiecărui stat membru să elaboreze un IAPC începând cu indicele pentru luna ianuarie 1997.
(3) Regulamentul (CE) nr. 1749/96 al Comisiei din 9 septembrie 1996 privind măsurile inițiale de punere în aplicare a Regulamentului (CE) nr. 2494/95 al Consiliului privind indicii armonizați ai prețurilor de consum [2] definește acoperirea IAPC ca fiind acele produse și servicii incluse în cheltuielile monetare pentru consumul final al gospodăriilor, suportate pe teritoriul economic al statului membru, în cursul uneia sau al ambelor perioade comparate.
(4) Articolul 2 din Regulamentul (CE) nr. 2214/96 al Comisiei din 20 noiembrie 1996 privind indicii armonizați ai prețurilor de consum: transmiterea și difuzarea subindicilor IAPC [3] definește o defalcare a COICOP/IAPC [4] în divizie (nivel cu două cifre), grup (nivel cu trei cifre) și clasă (nivel cu patru cifre).
(5) Articolul 2 din Regulamentul (CE) nr. 2454/97 al Comisiei din 10 decembrie 1997 de stabilire a normelor de aplicare a Regulamentului (CE) nr. 2494/95 al Consiliului privind standardele minime de calitate pentru coeficienții de corecție ai IAPC [5] definește "perioada de referință a coeficienților de corecție" a unui IAPC ca fiind o perioadă de 12 luni de consum sau de cheltuieli. În conformitate cu articolul 3 din regulamentul sus-menționat, statele membre ar trebui să calculeze IAPC utilizând coeficienții de corecție care reflectă configurația cheltuielilor consumatorilor în perioada de referință a coeficienților de corecție.
(6) Prin urmare, coeficienții de corecție la nivelul diviziilor, grupurilor și claselor COICOP/IAPC nu trebuie să varieze între luni, de-a lungul anului. Totuși, s-ar putea permite variația coeficienților de corecție la un nivel mai detaliat al COICOP/IAPC pentru a reflecta evoluția sezonieră a configurației consumului. Cu toate că indicii cu și fără o variație sezonieră a coeficienților de consum corespund unor obiective statistice diferite, restricțiile impuse metodologiei pot garanta comparabilitatea necesară dintre aceste două abordări, precum și comparabilitatea între statele membre în cadrul aceleiași metodologii.
(7) În mod normal, produsele sezoniere nu sunt disponibile sau volumele lor de achiziții sunt neglijabile în anumite perioade de-a lungul unei configurații ciclice anuale, iar în conformitate cu articolul 6 din Regulamentul (CE) nr. 1749/96, în cazul în care eșantioanele-țintă nu necesită o înregistrare lunară a prețurilor curente de-a lungul anului, în locul lor ar trebui utilizate prețuri estimate.
(8) Regulamentul (CE) nr. 1921/2001 al Comisiei din 28 septembrie 2001 de stabilire a unor norme detaliate pentru punerea în aplicare a Regulamentului (CE) nr. 2494/95 al Consiliului privind standardele minime de revizuire a indicelui armonizat al prețurilor de consum și de modificare a Regulamentului (CE) nr. 2602/2000 [6] stabilește cadrul pentru revizuirile IAPC.
(9) Articolul 4 din Regulamentul (CE) nr. 2494/95 prevede că IAPC care diferă din cauza conceptelor, a metodelor sau a practicilor diferite utilizate pentru definirea și prelucrarea lor nu ar trebui considerați comparabile. Totuși, metodologiile aplicate în statele membre pentru produsele sezoniere diferă radical, iar rezultatele pot să nu fie suficient de comparabile. Prin urmare, este necesară adoptarea unei abordări armonizate în ceea ce privește produsele sezoniere din IAPC pentru a se garanta că IAPC obținuți în acest mod îndeplinesc cerințele în materie de comparabilitate, fiabilitate și relevanță în conformitate cu articolul 4 paragraful al treilea și în temeiul articolului 5 alineatul (3) din Regulamentul (CE) nr. 2494/95.
(10) Banca Centrală Europeană a fost consultată în conformitate cu articolul 5 alineatul (3) din Regulamentul (CE) nr. 2494/95 [7].
(11) Măsurile prevăzute de prezentul regulament sunt conforme cu avizul Comitetului pentru programul statistic instituit prin Decizia 89/382/CEE, Euratom a Consiliului [8],
Regulamentul stabilește standardele minime pentru tratarea produselor sezoniere, în scopul îmbunătățirii comparabilității, fiabilității și relevanței indicilor armonizați ai prețurilor de consum (IAPC).
1. "produse sezoniere" înseamnă acele bunuri și servicii care nu sunt disponibile la vânzare sau sunt achiziționate în cantități mici sau neglijabile pe parcursul anumitor perioade dintr-o configurație ciclică tipică anuală. Perioada de disponibilitate sezonieră trebuie să acopere cel puțin o lună;
2. "subdiviziune a COICOP/IAPC" înseamnă clasa COICOP/IAPC, în cazul bunurilor sau serviciilor dintr-o clasă COICOP/IAPC, sau grupul COICOP/IAPC, în cazul grupurilor care nu sunt subîmpărțite în clase conform clasificării armonizate a COICOP/IAPC, astfel cum a fost stabilită în Regulamentul (CE) nr. 1749/1999 al Comisiei din 23 iulie 1999 de modificare a Regulamentului (CE) nr. 2214/96, în ceea ce privește subindicii indicilor armonizați ai prețurilor de consum [9];
3. "estimare contrasezonieră" înseamnă estimarea unui preț corespunzător unei oferte de produs, în cazul în care produsul respectiv este în afara sezonului, astfel încât:
- în prima lună a perioadei din afara sezonului, prețul estimat este egal cu un preț tipic observat pe perioada sezonului anterior, iar
- începând cu a doua lună, prețul estimat este egal cu prețul estimat din luna precedentă, ajustat de variația prețurilor observate, în medie, pentru toate produsele sezoniere care, pentru perioada sezonieră respectivă, aparțin aceleiași subdiviziuni COICOP/IAPC;
4. "estimare pentru toate sezoanele" înseamnă estimarea unui preț corespunzător unei oferte de produs, în cazul în care produsul respectiv este în afara sezonului, astfel încât:
- începând cu a doua lună, prețul estimat este egal cu prețul estimat din luna precedentă, ajustat de variația prețurilor observate, în medie, pentru toate produsele disponibile care aparțin aceleiași subdiviziuni COICOP/IAPC;
5. "indice de ponderare anuală strictă" înseamnă un indice de preț obținut prin ponderări care nu sunt diferite de la o lună la alta de-a lungul aceluiași an la toate nivelurile de calcul al indicelui;
6. "indice de ponderare sezonieră la nivelul clasei" înseamnă un indice de preț obținut prin ponderări care, de-a lungul aceluiași an:
- nu variază de la o lună la alta pentru orice subdiviziune COICOP/IAPC luată în ansamblu;
- nu variază de la o lună la alta pentru produsele aparținând unei subdiviziuni COICOP/IAPC care nu conține niciun produs sezonier;
- nu diferă de la o lună la alta, de-a lungul perioadei sezoniere, în cazul produselor din cadrul unei subdiviziuni COICOP/IAPC care conține produse sezoniere, cu excepția cazului în care acest lucru este necesar pentru a permite variații lunare în compoziția coșului.
(1) Standardele minime se aplică produselor sezoniere din următoarele clase și grupuri COICOP/IAPC:
01.1.3 Pește
01.1.6 Fructe
01.1.7 Legume
03.1 Îmbrăcăminte
03.2 Încălțăminte
(2) Dacă este cazul, standardele minime servesc, de asemenea, drept referință pentru produsele sezoniere din clasele și grupele COICOP/IAPC, altele decât cele menționate la alineatul (1).
(1) Pe perioada unei luni calendaristice, produsele sezoniere trebuie să se afle fie în sezon, fie în afara sezonului. Perioadele sezoniere pot varia de la un an la altul.
(2) Un subindice al IAPC la nivelul grupului de produse elementare este un indice de ponderare anuală strictă sau un indice de ponderare sezonieră la nivelul clasei.
(3) În cazul unui IAPC corespunzător unui indice de ponderare anuală strictă, prețurile estimate se utilizează pentru produsele sezoniere care sunt în afara sezonului, în conformitate cu articolul 6 alineatul (1) litera (b) din Regulamentul (CE) nr. 1749/96.
(4) În cazul unui IAPC corespunzător unui indice de ponderare anuală strictă, prețul estimat al unui produs sezonier oferit în afara sezonului se definește fie printr-o estimare contrasezonieră, fie printr-o estimare pentru toate sezoanele. Totuși, este privilegiată estimarea contrasezonieră atunci când statul membru consideră posibil acest lucru, în funcție de prețurile observate disponibile, astfel cum poate fi cazul pentru îmbrăcăminte și încălțăminte. În cazul în care estimarea contrasezonieră nu este considerată posibilă, se utilizează estimarea pentru toate sezoanele.
(5) Pentru un IAPC care corespunde unui indice de ponderare sezonieră la nivelul clasei, orice produs sezonier oferit în afara sezonului are o pondere egală cu zero.
(6) În cazul unui IAPC corespunzător unui indice de ponderare anuală strictă, estimările pot fi realizate, de asemenea, la un nivel mai detaliat decât subdiviziunea COICOP/IAPC, precum în cazul straturilor atunci când se utilizează un eșantion stratificat. Pentru un IAPC care corespunde unui indice de ponderare sezonieră la nivelul clasei, ponderările sezoniere pot fi realizate, de asemenea, la un nivel mai detaliat.
(7) Variațiile prețurilor produselor sezoniere pentru care partea cheltuielilor totale de consum acoperite de IAPC de-a lungul unei perioade tip din cadrul perioadei sezoniere ar putea să depășească doi la mie sunt luate în considerare în IAPC.
(8) Ponderile produselor sezoniere sunt stabilite și actualizate în funcție de nevoi, în conformitate cu articolele 2 și 3 din Regulamentul (CE) nr. 2454/97. Atunci când calcularea indicelui o cere, indicii utilizați pentru actualizarea anuală a ponderării prețurilor se referă la prețurile medii ale lunii luate în calcul pentru actualizare.
Se consideră comparabili IAPC stabiliți pe baza normelor de mai jos, diferite față de cele prevăzute la articolul 4 din prezentul regulament, dacă aceștia rezultă a fi indici care nu se îndepărtează în mod sistematic de valoarea unui indice stabilit pe baza dispozițiilor prezentului regulament:
(a) cu mai mult de o zecime de punct procentual, în medie, într-un an în comparație cu anul anterior, în cazul IAPC corespunzător tuturor tipurilor de articole;
(b) cu mai mult de trei, patru sau cinci zecimi de puncte procentuale, în medie, într-un an în comparație cu anul anterior, în cazul unei diviziuni, al unui grup sau al unei clase COICOP/IAPC;
(c) cu mai mult de o zecime de punct procentual, în medie, într-o lună în comparație cu luna anterioară, în cazul IAPC corespunzător tuturor tipurilor de articole.
Schimbările determinate de prezentul regulament, în special de articolul 4 al acestuia, se aplică începând cu decembrie 2010 și intră în vigoare odată cu indicele din ianuarie 2011.
[1] JO L 257, 27.10.1995, p. 1.
[2] JO L 229, 10.9.1996, p. 3.
[3] JO L 296, 21.11.1996, p. 8.
[4] Clasificarea consumului individual după destinație, adaptată nevoilor IAPC.
[5] JO L 340, 11.12.1997, p. 24.
[6] JO L 261, 29.9.2001, p. 49.
[7] JO C 58, 12.3.2009, p. 1.
[8] JO L 181, 28.6.1989, p. 47.
[9] JO L 214, 13.8.1999, p. 1.